Ministri u uffiċjali Ingliżi qed jistennew biex ikunu jafu jekk hux se jkollhom jiżolaw ruħhom wara li l-Ministru għas-Saħħa Ingliż, Sajid Javid, irriżulta pożittiv għall-COVID-19. Huwa mifhum li l-Ministru Javid kellu laqgħa mal-Prim Ministru Ingliż Boris Johnson sigħat qabel ma beda jħossu ħażin. Madanakollu, Johnson mhux meqjus bħala wieħed mill-persuni li kellu kuntatt mill-qrib mal-Ministru. Javid diġà jinsab fi iżolament u qed jaħdem mid-dar, filwaqt li stqarr li s-sintomi li għandu huma ħfif ħafna. Aqra wkoll: Boris Johnson fi kwarantina wara li kien f'kuntatt mal-Ministru għas-Saħħa Ingliż